Sandis Ozoliņš

**Sandis Ozoliņš** (født 3. august 1972 i Sigulda, Latviske SSR) er en latvisk tidligere profesjonell ishockeyspiller. Han spilte for San Jose Sharks, Colorado Avalanche, Carolina Hurricanes, Florida Panthers, New York Rangers og Mighty Ducks of Anaheim i National Hockey League (NHL), og for Dinamo Riga og i Kontinental Hockey League (KHL).

I løpet av sin karriere i Nord-Amerika ble Ozoliņš tatt ut til syv NHL All-Star-kamper, ble Stanley Cup-mester med Colorado Avalanche i 1996 og var en av finalistene til James Norris Memorial Trophy som ligaens beste forsvarsspiller. Han har også rekorden for flest mål, assist, poeng og kamper blant latviske spillere i NHL, samt flere klubbrekorder hos både Colorado Avalanche og San Jose Sharks.

Ozoliņš representerte Latvia internasjonalt ved tre VM-turneringer, tre OL-turneringer (2002, 2006 og 2014) og to kvalifiseringsturneringer. Han representerte også Sovjetunionen ved junior-VM i 1991 (hvor de vant sølv) og 1992 (hvor de vant gull).

## Profesjonell karriere
### Comeback og spill i KHL
## Landslagskarriere

Ettersom at Ozoliņš ble født i det daværende Latviske SSR representerte han Sovjetunionen internasjonalt frem til 1991. Hans første internasjonale turnering var Junior-VM i ishockey 1991, hvor han vant en sølvmedalje etter å ha tapt den siste kampen mot gullvinner Canada. Året etter deltok han i Junior-VM i ishockey 1992, hvor han vant en gullmedalje som Samveldet av uavhengige stater (SUS), ettersom at Sovjetunionen ble formelt oppløst i løpet av turneringen (som ble avholdt fra den 26. desember 1991 til 4. januar 1992). Dette resulterte i noen protester fordi at Ozoliņš og Sergei Zholtok, som begge var fra Latvia, et land som ikke var medlem av SUS. Protesten ble senere henlagt.

Grunnet NHL-sluttspillet og skader kunne Ozoliņš ikke representere Latvia internasjonalt før 1998. Etter at Colorade Avalanche hadde tapt til Edmonton Oilers i første runde av sluttspillet debuterte Ozoliņš for Latvia ved ishockey-VM 1998 i Sveits, hvor Latvia deltok for andre gang siden selvstendigheten i 1991. Han noterte seg for et mål to assists i den turneringen, hvor Latvia kom på en 9.-plass. I 2001 kunne han igjen delta i VM i Tyskland for Latvia etter at Carolina Hurricanes tapte Conference-kvartfinalen til. Denne gang kom Latvia på en 13.-plass. I 2002 deltok han i sin første OL-turnering, hvor han spilte sin eneste kamp mot Slovakia i den innledende gruppespillet. Her noterte han seg for 4 assists i en kamp som endte uavgjort 6−6. Senere samme år deltok han i VM i Sverige hvor han noterte seg for 2 mål og 1 assist.

Etter tre års fravær hjalp Ozoliņš Latvia med å kvalifisere seg for Vinter-OL i Torino i 2006 med 1 assist på 3 kamper. Ved OL noterte han seg for 1 mål (i gruppespillskampen mot Slovakia) og 3 assists. Etter en turnering der Latvia kom på en 12.-plass annonserte han at han avsluttet sin landslagskarriere av «personlige årsaker», uten å gå i detaljer.

Til tross for at han la opp som landslagsspiller i 2006 takket han ja til å gjøre et comeback på landslaget under kvalifiseringsturneringen til OL på hjemmebane i 2013 etter en telefonsamtale med det latviske ishockeyforbundet. Etter å ha hjulpet Latvia med å kvalifisere seg, ble han både utnevnt til kaptein for det latviske laget og som landets flaggbærer under vinter-OL 2014 i Sotsji. Under turneringen overrasket Latvia ved først å slå VM-sølvmedaljevinner Sveits 3−1 i kvalifiseringskampen og gikk dermed til kvartfinalen. Her møtte de Canada, og ga dem hard motstand i det som til slutt ble et 1−2 tap til de kommende OL-mesterne. Latvia endte på en 8.-plass, deres beste plassering i OL-sammenheng noensinne.

## Politisk karriere
Etter at Ozoliņš la opp som spiller, har han tatt sikte på et kandidatur for å bli en representant for det pro-europeiske liberalistiske partiet Latvias Utvikling (Latvijas Attistibai) i Saeima (det latviske parlamentet) ved det kommende parlamentsvalget i oktober.

## Privatliv

Ozoliņš var gift med Sandra, hans kjæreste fra videregående, i mere en 15 år inntil de søkte om skilsmisse i mai 2010. Sammen har de sønnene Roberts (født i 1994) og Christopher (født i 1996). Etter skilsmissen var Ozoliņš i en periode i et forhold med den latviske TV-divaen Anna Lieckalniņa. Siden 2012 har han vært i et forhold med Agnese Vārpiņa, en TV-diva kjent fra TV3 Latvia. Utenfor sesongen bodde han tidligere i Denver, Colorado, og siden han returnerte til Latvia har han bodd i Jūrmala. Ozoliņš var eieren av amatørishockeyklubben HK Vilki OP Riga i hjemlandet inntil den gikk konkurs i 2006, og er blant annet også eieren av Latvias første 18-hulls golfbane, Ozo Golf Club. I desember 2009 ble Ozoliņš kåret til Latvias mest populære idrettsutøver i en internettavstemning.

## Transaksjoner
* 26. october 1995 – Tradet til Colorado Avalanche av San Jose Sharks i bytte mot Owen Nolan.
* 24. juni 2000 – Tradet sammen med Columbus Blue Jackets' 2. runde draftvalg ved NHL Entry Draft 2000 til Carolina Hurricanes av Avalanche, i bytte mot Nolan Pratt, Carolinas 1. og 2. runde draftvalg i 2000-draften samt Philadelphia Flyers' 2. runde draftvalg i 2000-draften.
* 24. juli 2000 – Signerte en 5-årskontrakt med Carolina Hurricanes verdt 25 millioner USD.
* 16. januar 2002 – Tradet sammen med Byron Ritchie til Florida Panthers av Carolina Hurricanes i bytte mot Bret Hedican, Kevyn Adams og Tomáš Malec.
* 30. januar 2003 – Tradet sammen med Lance Ward til Mighty Ducks of Anaheim av Florida Panthers i bytte mot Pavel Trnka, Matt Cullen og Anaheims 4. runde draftvalg ved NHL Entry Draft 2003.
* 9. mars 2006 – Tradet til New York Rangers av Mighty Ducks of Anaheim i bytte mot New Yorks 3. runde draftvalg ved NHL Entry Draft 2006.
* 2. november 2007 – Signerte en 1-årskontrakt med San Jose Sharks verdt 650 000 USD.
* 13. juli 2009 – Signerte en 1-årskontrakt med Dinamo Riga.
* 18. mai 2010 – Forlenget kontrakten med Dinamo Riga med en sesong.
* 19. april 2011 – Forlenget kontrakten med Dinamo Riga med en sesong.
* 24. september 2012 – Signerte en 1-årskontrakt med Atlant Mytisjtsji.
* 8. mai 2013 – Signerte en 1-årskontrakt med Dinamo Riga.
* 27. mai 2014 - La opp som spiller.

## Referanser


## Eksterne lenker
*